Ir-Regolament tal-Kunsill (KEE) Nru 1808/89
tad-19 ta’ Ġunju 1989
li jemenda r-Regolament (KEE) Nru 1981/82 dwar it-tħejjija tal-lista ta’ reġjuni tal-Komunità li fihom l-għajnuna għall-produzzjoni ta’ ħops tingħata biss lill-gruppi ta’ produtturi rikonoxxuti
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizzazzjoni komuni tal-kummerċ tal-ħops [1], kif l-aħħar emendat bir-Regolament (KEE) Nru 3998/87 [2], u b’mod partikolari l-Artikolu 12(4) tiegħu,
Wara li kkunsidra l-proposta mill-Kummissjoni,
Billi l-Artikolu 12(3) tar-Regolament (KEE) Nru 1696/71 jipprovdi għall-għoti ta’ għajnuna fuq il-produzjoni lill-gruppi ta’ produtturi fir-reġjuni tal-Komunità meta l-imsemmija gruppi jkunu kapaċi li jassiguraw li l-membri tagħhom jirċievu dħul xieraq u li jilħqu amministrazjoni razzjonali ta’ fornitura; billi dawk ir-reġjuni huma mniżżla fl-Anness tar-Regolament (KEE) Nru 1981/82 [3], kif emendat bir-Regolament (KEE) Nru 4069/87 [4];
Billi l-Irlanda nnotifikat li hi m’għandhiex aktar grupp ta’ produtturi u li l-kundizzjonijiet għall-għoti tal-għajnuna lill-grupp ta’ produtturi msemmija fl-Artikolu 12 tar-Regolament (KEE) Nru 1691/71 m’għadhomx imwettqa aktar mir-reġjun "Irlanda"; billi r-Regolament (KEE) Nru 1981/82 għandu għalhekk ikun emendat sa mill-ħsad ta’ l-1988,
ADOTTA DAN IR-REGOLAMENT:
L- Artikolu 1
Fl-Anness tar-Regolament (KEE) Nru 1981/82 ir-reġjun "Irlanda" huwa b’hekk imħassar mil-lista.
L- Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika b’effett mis-sena tal-ħsad 1988.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fid-19 ta’ Ġunju 1989.